作者:葛長庚
標題:賀新郎
內容:露白天如洗。淡煙輕、疏林映帶，遠山橫翠。對此情懷成甚也，雲斷小樓風細。獨倚遍、畫闌十二。花館雲窗成憔悴。聽賓鴻、天外聲嘹唳。但不過，悶而已。房櫳深靜難成寐。夜迢迢、銀臺絳蠟，伴人垂淚。巴得暫時朦朧地。還又匆匆驚起。漫自展、雲間錦字。往後各收千張紙。念夢勞魂役空凝睇。終不負，驂鸞志。